## Na temelju članka 118. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17. ), članka 26., stavka 2. Statuta Osnovne škole „Braća Radić“ Koprivnica “ Koprivnica i članka 12. stavka 1. Zakona o javnoj nabavi („Narodne novine“ broj 120/16.) Školski odbor na prijedlog ravnatelja na 5. sjednici održanoj 14.srpnja 2017. godine donosi

## P R A V I L N I K

o provođenju postupka jednostavne nabave robe, radova i usluga u

Osnovnoj školi „Braća Radić“ Koprivnica

## Članak 1.

Ovim Pravilnikom o provođenju postupka jednostavne nabave robe, radova i usluga Osnovne škole „Braća Radić“ Koprivnica “ (u daljnjem tekstu: Pravilnik) uređuju se način i uvjeti provođenja postupka jednostavne nabave robe, radova i usluga (procijenjene vrijednosti do 200.000,00 kuna odnosno do 500.000,00 kuna bez PDV-a) u Osnovnoj školi „Braća Radić“ Koprivnica“ (u daljnjem tekstu: Naručitelj) na koje se ne primjenjuje Zakon o javnoj nabavi.

U provedbi postupaka jednostavne nabave radova, roba i usluga osim ovog Pravilnika, Naručitelj je obvezan primjenjivati i druge važeće zakonske i podzakonske akte, a koji se odnose na pojedini predmet nabave.

**Članak 2.**

Jednostavna nabava je nabava robe i usluga procijenjene vrijednosti manje od 200.000,00 kuna bez PDV-a, odnosno nabava radova procijenjene vrijednosti manje od 500.000,00 kuna bez PDV-a za koju sukladno članku 12. stavku 1. točka 1. Zakona o javnoj nabavi („Narodne novine“ broj 120/16) ne postoji obveza primjene istog.

Pokretanje jednostavne nabave započinje zaprimanjem Zahtjeva za jednostavnu nabavu od zaposlenika ustanove.

## Članak 3.

Kriteriji za odabir ponude je najniža cijena ili ekonomski najpovoljnija ponuda.

Kada je kriterij odabira ekonomski najpovoljnija ponuda osim kriterija cijene mogu se koristiti i npr. Kriteriji kvalitete, tehničke prednosti, estetske i funkcionalne, ekološke osobine, operativni troškovi, ekonomičnost, rok isporuke ili rok izvršenja i drugo.

Naručitelj zadržava pravo poništiti postupak jednostavne nabave u bilo kojem trenutku, odnosno ne odabrati niti jednu ponudu, a sve bez ikakvih obaveza ili naknada bilo koje vrste prema ponuditeljima.

##  Članak 4.

Postupci jednostavne nabave u smislu ovog Pravilnika dijele se na:

- postupke nabave čija je procijenjena vrijednost manja od 5.000,00 kuna bez PDV-a,

- postupke nabave čija je procijenjena vrijednosti jednaka ili veća od 5.000,00 bez PDV-a , a manja od 20.000,00 kn bez PDV-a ,

-postuke nabave čija je procijenjena vrijednost jednaka ili veća od 20.000,00 kuna bez PDV-a , a manja od 70.000,00 kuna bez PDV-a

## - postupke nabave čija je procijenjena vrijednost jednaka ili veća od 70.000,00 kuna bez PDV-a i manja od 200.000,00 kuna bez PDV-a za nabavu robe i usluga, odnosno manja od 500.000,00 kuna bez PDV-a za nabavu radova

##

## Članak 5.

Prilikom provedbe postupaka jednostavne nabave iz ovog Pravilnika, Osnovna škola „ Braća Radić““ uzimat će u obzir načela javne nabave te omogućiti primjenu elektroničkih sredstava komunikacije.

PROVEDBA POSTUPKA NABAVE ČIJA JE PROCIJENJENA VRIJEDNOST MANJA OD 5.000,00 KN

**Članak 6.**

Nabavu radova, roba i usluga procijenjene vrijednosti manje od 5.000,00 kn provodi Naručitelj na temelju Zahtjeva iz članka 2. stavka 2. ovog Pravilnika.

O provođenju nabave vodi se evidencija koja sadrži najmanje Ime i prezime podnositelja zahtjeva, naziv radova, robe ili izvršenih usluga i vrijednost nabave.

PROVEDBA POSTUPKA NABAVE ČIJA JE PROCIJENJENA VRIJEDNOST JEDNAKA ILI VEĆA OD 5.000,00 KUNA , A MANJA OD 20.000,00 KUNA

**Članak 7.**

 Nabava radova, roba i usluga procijenjene vrijednosti jednake ili veće od 5.000,00 kn, a manje od 20.000,00 kn provodi se izdavanjem narudžbenice temeljem jedne ponude koja je prethodno zatražena elektroničkim putem, telefaksom ili telefonski.

 Narudžbenica sadrži najmanje podatke o Naručitelju i Ponuditelju, vrsti radova/roba/ usluga, jediničnu mjeru, količinu, jediničnu i ukupnu cijenu, rok i mjesto izvođenja radova/isporuke roba/ pružanja usluga.

PROVEDBA POSTUPKA NABAVE ČIJA JE PROCIJENJENA VRIJEDNOST JEDNAKA ILI VEĆA OD 20.000,00 KUNA, A MANJA OD 200.000,00 KUNA ODNOSNO 500.000,00 KUNA

**Članak 8.**

Naručitelj za pripremu i provođenje postupka jednostavne nabave imenuje stručno povjerenstvo (u daljnjem tekstu: Povjerenstvo) od najmanje tri člana. Članovi povjerenstva ne moraju nužno biti zaposlenici Naručitelja.

 Povjerenstvo priprema i provodi postupak jednostavne nabave što uključuje:

* izradu potrebne dokumentacije za nabavu (upute za dostavu ponuda, troškovnici, projektni zadatak te ostala potrebna dokumentacija),
* izradu i slanje poziva za dostavu ponuda,
* rangiranje ponuda prema kriteriju za odabir,
* predlaganje donošenja Odluke o odabiru najpovoljnije ponude odnosno poništenju postupka
* obavljanje ostalih poslova potrebnih za provedbu postupka.

Povjerenstvo o svom radu te o otvaranju, pregledu i ocjeni ponuda vodi zapisnik.

Odlukom o pokretanju postupka jednostavne nabave i imenovanju vijeća u pravilu se utvrđuju obveze i dužnosti članova Povjerenstva.

Odluku o odabiru najpovoljnije ponude odnosno poništenu postupka donosi ravnatelj na prijedlog Povjerenstva iz stavka 1. ovog članka

**Članak 9.**

Naručitelj će prilikom provođenja postupka jednostavne nabave u pravilu tražiti najmanje tri ponude.

Iznimno od stavka 1. ovog članka ako se radi o predmetu nabave za koji je ograničen broj ponuditelja odnosno nema mogućnosti za traženje tri ponude ili zbog drugog opravdanog razloga koji mora biti obrazložen i koji odobri odgovorna osoba Naručitelja, mogu se zatražiti manje od tri ponude.

Za odabir ponude dovoljna je jedna (1) pristigla ponuda koja udovoljava svim traženim uvjetima Naručitelja.

**Članak 10.**

 Naručitelj u uputama za dostavu ponude određuje razloge isključenja ponuditelja te uvjete sposobnosti gospodarskih subjekata.

 Naručitelj može odrediti minimalne uvjete sposobnosti za obavljanje profesionalne djelatnosti, ekonomske i financijske sposobnosti te tehničke i stručne sposobnosti razmjerno procijenjenoj vrijednosti predmeta nabave.

**Članak 11.**

Naručitelj u uputama za dostavu ponude određuje razloge isključenja ponuditelja te uvjete sposobnosti gospodarskih subjekata.

 Naručitelj može odrediti minimalne uvjete sposobnosti za obavljanje profesionalne djelatnosti, ekonomske i financijske sposobnosti te tehničke i stručne sposobnosti razmjerno procijenjenoj vrijednosti predmeta nabave.

**Članak 12.**

Kriterij za odabir najpovoljnije ponude može biti najniža cijena ili ekonomski najpovoljnija ponuda.

Kriterije ekonomski najpovoljnije ponude određuje Naručitelj u svakom pojedinačnom postupku.

**Članak 13.**

Iznimno od odredaba članka 8. do 12. ovog Pravilnika, kada postoje okolnosti koje zahtjevaju hitno postupanje, nabava roba, usluge i radovi procijenjene vrijednosti u iznosu do 70.000,00 kuna bez poreza na dodatnu vrijednost mogu se nabavljati neposredno (na poziv) bez provodđenja postupka sukladno ovom Pravilniku uz prethodnu suglasnost ravnatelja škole.

Ukoliko se ne provodi postupak nabave roba, usluge i radovi nabavljaju se izdavanjem narudžbenice, odnosno sklapanjem ugovora.

Ugovor ili narudžbenica u pravilu treba sadržavati sljedeće podatke:

* datum i broj ugovora ili nardžbenice,
* podatke o ugovornim stranama,
* matični broj i osobni identifikacijski broj ugovornih strana,
* podatke o količini roba, radova i usluga,
* jedinične cijene,
* ukupnu cijenu,
* jamstva,
* rok izvršenja,
* način dostave,
* način plaćanja,
* druge podatke koje naručitelj smatra potrebnima.

Primljeni i prihvaćeni predračuni, ponude i slično, mogu zamjenjuju ugovor ili narudžbenicu.

##  Članak 14.

Najkraći rok za dostavu ponuda za nabavu u skladu s člancima 8. do 12. ovog Pravilnika iznosi tri dana od dana slanja poziva.

Najkraći rok za dostavu ponude za nabavu iz članka 13. ovog Pravilnika iznosi jedan dan od dana slanja poziva.

##  Članak 15.

Naručitelj o odabiru najpovoljnije ponude donosi Odluku o odabiru najpovoljnije ponude, koja se dostavlja svim ponuditeljima koji su dostavili ponude, osim kod nabave koja se provodi sukladno članku 13. tada donosi Zaključak o odabiru ponude.

##  Članak 16.

Svi ostali uvjeti za dostavu ponuda koji nisu navedeni u ovom Pravilniku mogu se dodatno odrediti u dokumentaciji odnosno pozivu za dostavu ponuda za svaki pojedinačnu nabavu.

 **Članak 17.**

Ovaj Pravilnik stupa na snagu prvog dana nakon dana donošenja, a objavit će se na Oglasnoj ploči Škole.

KLASA: 003-05/17-01/01

URBROJ: 2137-30-01-17-1

Koprivnica, 14.7.2017. godine

RAVNATELJ: PREDSJEDNK ŠKOLSKOG ODBORA:

Krešo Grgac, prof. Josip Pankarić, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_